《寄密令杨彦文再举学官皆中正》
宋代·刘敞

三年不相见，相见当何时。曩别不谓久，后期庸可知。

周南滞留不，宿昔太史悲。春草愁山中，王孙发垂丝。

怀宝常若迷，献玉常若疑。闻君已屡荐，终岁独差池。

得鹿在诡遇，亡羊实多岐。著书成自乐，回首空相思。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、不理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。